tomron87/hebrew-wikipedia-sentences-corpus huggingface dataset:
במקום לרכב על מטאטא רוכב הארי על מפוח עלים.
באחד מהמערכונים של התוכנית הקומית מד טי.וי המתאבק טריפל H מבצע פרודיה על הסצנה שבה האגריד מגיע לצריף שעל האי המבודד על מנת לחלץ את הארי ממשפחת דרסלי.
כמו כן, מוזכר הארי גם בסרט "פיקסלים" (Pixels).
במהלך השנים יצאו משחקי וידאו לקונסולות השונות בהשראת ספרי הארי פוטר וסרטי הארי פוטר, רוב המשחקים הם מסוג הרפתקאות אך ישנם סוגים נוספים.
משחק הווידאו הארי פוטר ואבן החכמים הוא משחק וידאו תלת־ממדי בז'אנר הפעולה הכולל הרפתקאות ופנטזיה.
המשחק יצא לאור בשנת 2001 והופץ על ידי EA GAMES.
המשחק מבוסס על ספרה של ג'יי קיי רולינג הארי פוטר ואבן החכמים, הספר הראשון בסדרת ספרי הארי פוטר, ועל הסרט שיצרה חברת הסרטים Warner Bros.
הביקרות שניתנו למשחק נעו בין בינוניות לטובות מאד, ביחס לקונסולה שכליו הוא יצא.
כל פורט לקונסולה הציגה סוגי משחק שונים שנעים בין הרפתקאות, לקרבות בתורות..
הארי פוטר וחדר הסודות הוא משחק וידאו שיצא בשנת 2002 ומבוסס על הסרט הארי פוטר וחדר הסודות, אשר ביים על ידי הבמאי כריס קולומבוס.
באופן כללי, המשחק הוא די בסיסי.
השחקן לוקח את השליטה בהארי פוטר ולאורך כל מהלך המשחק, הוא נפגש באירועים מעלילת הספר השני בסדרת הארי פוטר, הארי פוטר וחדר הסודות.
נלמדים קסמים חדשים, בנוסף למספר מצומצם של קסמים מהמשחק הקודם.
במהלך המשחק ניתן להילחם במועדון דו-קרב ולהמר על סוכריות.
משחקי הקווידיץ השתפרו במקצת; המחפש היריב יכול לתפוס את הסניץ', מה שמוסיף אתגר למשחק (אך במקביל הבקרות נהיו פשוטות יותר, והארי כל הזמן עוקב אחר הסניץ' באופן אוטומטי).
את הפער שבין אירוע למשנהו ממלאים שיעורים, ולומד לחשים חדשים, עבור מועדון הדו-קרב (בין היתר) – כאשר כל לחש חדש מלווה באתגר.
בחלקים מאוחרים יותר של המשחק, השחקן יופגש עם אתגרים שאינם זמן מוגבל ואינם קשורים ללימוד לחשים.
האתגרים האלה הם אתגרים המבוססים על אירועים מתוך הספר, למשל נסיעה לתוך היער האסור וליקוט המצרכים עבור השיקוי שהרמיוני מכינה, או לעקוב אחרי קראב לחדר המועדון של סליתרין.
בגרסה ששוחררה לקונסולות השונות, ניתן לשחקן חופש פעולה וניתן לבקר גם במחילה של משפחת וויזלי, לטייל בסימטת דיאגון ועוד פעילויות רבות מאוד אם כי הקווידיץ בוטל כליל בגרסאות הללו.
ישנן עוד שתי גרסאות שונות למשחק לגיים בוי אדוונס ולGame Boy Color, המשחק בגרסת ה־Game Boy Color הוא האחרון שיצא באופן רשמי לקונסולה.
המשחק נחשב בעיני מעריצים רבים למשחק הטוב ביותר שיצא לסדרת הארי פוטר בין היתר עקב שיפור הגרפיקה למחשב האישי, פיתוח המשחקיות, ריבוי הפעילות כגון מועדן הדו-קרב, קווידיץ, ואיסוף של יותר ממאה קלפים.
וגם היכולת של שחקנים ליצור מודים אישיים, שלבים ואתגרים על המשחק הקיים.
הארי פוטר והאסיר מאזקבאן הוא משחק מחשב שיצא לאור בשנת 2004. משחק המחשב מבוסס על הסרט הארי פוטר והאסיר מאזקבאן, אשר ביים אלפונסו קוארון.
הסרט והמשחק מבוססים שניהם על הספר הארי פוטר והאסיר מאזקבאן, השלישי בסדרת ספרי "הארי פוטר" שכתבה הסופרת הבריטית ג'יי קיי רולינג.
השחקנים במשחק לומדים קסמים חדשים, ונבחנים עליהם במשימות.
בסיום השנה הם נבחנים במבחני סוף השנה.
במשחק הזה אפשר לראשונה לשחק את שלוש הדמויות (הארי, רון והרמיוני).
במשחק ניתן לחזור בזמן, להילחם בסוהרסנים ולהציל את סיריוס בלק ובקביק ההיפוגריף, ממש כמו בספר.
אי אפשר לצאת משיעורים בפעם הראשונה שמבצעים אותם.
במשחק ניתן לשחק את דמויותיהם של הארי, רון והרמיוני.
המשחק זכה לביקורות משבחות בגלל השיפור הדרמטי בגרפיקה וגם היכולת לשחק בהארי, רון והרמיוני וגם הוא כמו קודמו זוכה להערצה בקרב השחקנים
הביקורות לרעה על המשחק הם על זה שהחברה הוציאה את משחק הקווידיץ לחלוטין.
המשחק הרביעי בסדרת הארי פוטר – הארי פוטר וגביע האש – יצא בעולם ב-8 בנובמבר 2005, ובישראל ב-4 בדצמבר 4 ימים לפני שהסרט יצא בארץ.
את המשחק יצרו חברת המשחקים EA ביחד עם חברת הסרטים האחים וורנר.
המשחק עוקב אחרי עלילות הסרט והספר הרביעי- הארי פוטר וגביע האש.
שיטת ההתקדמות במשחק שונה מהמשחקים הקודמים.
השחקן יצטרך לעבור כל שלב מספר פעמים, עד שהוא ימצא מספיק "מגנים" כדי לפתוח את השלב הבא.
המשחק יצא למחשבי PC כמו גם לקונסולות – פלייסטיישן 2, XBox, לקונסולה הניידת PSP ולNDS
חלק מהשלבים מבוססים על הספר וחלקם לא.
דמויות שניתן לשחק בהן בכל המשחק
דמויות שניתן לשחק בהן בכל המשחק חוץ מטורניר הקוסמים המשולש:
דמויות שניתן לשחק בהן רק בטורניר הקוסמים המשולש ורק בגרסאות ה־GBA והDS של המשחק:
רוב המבקרים מחשיבים את המשחק לגרוע ביותר שיצא להארי פוטר, מפני שהוא לא המשיך את הקו של הרפתקאה פתוחה, לימוד שיעורים, ומפגש עם שחקנים אחרים, ובמקום זאת המשחק הוא סוג של משחק לחימה, עם שרביטים וגרפיקה תלת מימד לא מתקדמת, ושליטה לא נוחה של השחקנים.
המשחק החמישי בסדרת הארי פוטר – הארי פוטר ומסדר עוף החול – יצא ב-25 ביוני 2007.
את המשחק פתחו חברת המשחקים EA, ביחד עם חברת הסרטים האחים וורנר.
לראשונה מאז המשחק הראשון בסדרה, התנגנה במשחק מוזיקת הנושא של הארי פוטר מהסרטים.
בהארי פוטר ומסדר עוף החול, הארי חוזר לשנת הלימודים החמישית שלו בהוגוורטס ומגלה לתדהמתו שמרוב קהילת הקוסמים נחסכו פרטי המפגש שלו עם לורד וולדמורט המרושע.
בגלל חשדותיו של שר הקסמים שהמנהיג והמנהל של בית-הספר הוגוורטס, אלבוס דמבלדור, מנסה לגנוב לו את התפקיד הוא ממנה מורה חדשה למשרת ה"הגנה מפני כוחות האופל", כדי שתשמור מקרוב על דמבלדור ושאר תלמידי הוגוורטס.
השיעורים מהמורה החדשה משאירים את הילדים חסרי הגנה כנגד הסכנות המאיימות עליהם ועל כל קהילת הקוסמים.
בעידוד של חבריו, הרמיוני ורון, הארי לוקח את העניינים לידיים ומאמן בעצמו קבוצה של תלמידים, אשר נפגשים בסוד תחת השם צבא דמבלדור, באומנות ההתגוננות מפני כוחות האופל, ומכין את הקוסמים הצעירים והאמיצים כנגד כל מה שעתיד להתרחש.
הארי פוטר ומסדר עוף החול משלב אלמנטים מהספר והסרט, השחקנים יוכלו לבקר ולטייל בהוגוורטס האמיתית כמו שנראתה בסרטים עד כה, ולעשות משימות מגוונות, וכן לכשף באופן חופשי.
למשחק יצאו גרסאות גם לגיימבוי קולור ונינטנדו ds
במהלך המשחק יש כמה משימות שצריך לעבור מסוגים שונים.
משימות שיעורי בית של מורים:
בנוסף, ישנו שלב מרכזי במשחק, שבו יש הרבה משימות שצריך להשלים לגייס את כל חברי "צבא דמבלדור", שכוללות שימוש נרחב בקסמים ובמוח.
כאשר תגייס את ג'יני לצבא דמבלדור, למד אותה בחדר הנחיצות את הקסם רדוקטו.
כאשר תגייס את זכריה סמית' לצבא דמבלדור, למד את רון בחדר הנחיצות איך מכשפים ריקטוסמפרה על זכריה סמית'.
כאשר תגייס את קולין קריווי לצבא דמבלדור, למד אותו בחדר הנחיצות איך לכשף פטריפיקוס טוטאלוס.
כאשר תגייס את צ'ו לצבא דמבלדור, בדוק אם גייסת את כל חברי צבא דמבלדור, ולמד את צ'ו בחדר הנחיצות לוויקורפוס.
כרטיס מסך בעל 32 מ"ב זיכרון
5 גיגה-בייט פנויים על הדיסק הקשיח.
אחרי שלב גיוס צבא דמבלדור, ישנו שלב בכיכר גרימולד מספר 12- אחרי תקיפתו של מר ויזלי, אחר כך משימות של חברי צבא דמבלדור כדי לעצבן את פרופסור אמברידג', ולבסוף הקרב במשרד הקסמים.
סיום המשחק מותנה בהשגת כל "הגביעים".
אחרי המשחק הקודם דווקא המשחק החמישי זכה לביקורות מצוינות בעיקר מפני שלראשונה במשחקי הארי פוטר יש העתק מלא של הטירה כמו שמתואר בספרים ובסרטים ולא רק גרסה שמותאמת לצורכי המשחק.
הביקורת לרעת המשחק זה השליטה על השחקנים שלא טובה במיוחד וגם כל זה שלא החזירו את הקווידיץ עוד מהמשחק השני.
הארי פוטר והנסיך חצוי-הדם הוא משחק המבוסס על הספר והסרט הארי פוטר והנסיך חצוי-הדם, המשחק יצא בקיץ 2009 בתאריך 30 ביוני 2009, לקראת יציאת הסרט.
המשחק דומה בחלקו לקודמו "הארי פוטר ומסדר עוף החול", אך בו ישנם מקומות חדשים.
את המשחק יצרו חברת המשחקים הגדולה EA ביחד עם חברת הסרטים האחים וורנר.
במשחק, אנחנו פוגשים את פוטר וחבורתו בפתחה של שנת הלימודים השישית בהוגוורטס, אחרי חופש עצוב וגדול במיוחד, כשבאמצע חופשתו מופיע דמבלדור וביחד הם הולכים לצרף את פרופסור סלגהורן המורה החדש לשיקויים שעזב את בית ספר לפני שנים רבות וחזר לשנה.
המלחמה עקובה מדם פורצת בין "אוכלי המוות" המרושעים – חסידיו "טהורי הדם" של וולדמורט לבין הקוסמים הטובים.
כשהארי חוזר להוגוורטס הוא מגלה ספר מסתורי של "הנסיך חצוי-הדם" שהופך אותו למצטיין בשיעור השיקויים, ובעזרת הספר משיג את השיקוי "פליקס פליציס" מהפרופסור סלגהורן, אשר כל מי ששותה ממנו הופך לבר מזל.
דמבלדור מכין להארי שיעורים פרטיים, כשבכל שיעור דמבלדור יראה להארי זיכרון על עברו של אויבו הנצחי לפני שהפך ללורד וולדמורט, טום ואנדרולו רידל, אחד מהזיכרונות קשורים בסלגהורן, בטום ובהורוקרוקסים.
לקראת סוף המשחק לאחר שסנייפ הרג את דמבלדור, הארי יוצא עם חבריו למסע לחיפוש והשמדת ההורקרוקסים של וולדמורט.
במשחק ניתן גם לשחק קווידיץ'.
במשחק, בניגוד לכל שאר המשחקים, ניתנת אפשרות למשחק מרובה משתתפים ולמשחק און-ליין ברשת (למעט גרסת המחשב).
במשחק תוכלו הרחיב את יכולתכם במשחק הקווידיץ', ולהילחם בקרבות קוסמים עם כל הבא ליד.
בנוסף, תוכלו ליצור שיקויים עם פרופסור סלגהורן.
טיול בהוגוורטס המלאה כמו במשחק הקודם זמין שוב במשחק ועוד יותר, ניתן לבקר במגדלים, חדרים, ובמקומות שלא נראו בהוגוורטס במשחק הקודם (שער הכניסה, מגדל האסטרונומיה וכו...) חלק מהמשימות שלכם יהיו לאור ירח.
בנוסף, תחוו על בשרכם את חיי האהבה של רון, תילחמו נגד מגוון רחב של דמויות בטירת הוגוורטס ומחוץ לה, כגון בלטריקס לסטרייג', אוכלי מוות, במועדוני הקרב נגד תלמידי בית הספר.
תילחמו על מנת להרוויח מגנים – ככל שתצברו יותר מגנים, תוכלו לשחק ביותר אפשרויות משחק כגון קרב בין שני שחקנים, יותר נקודות חיים בקרבות, כשפים חזקים יותר ולהרוויח יכולת כניסה לאתרים שונים מסביב לטירת הוגוורטס.
בנוסף תוכלו להיכנס למקומות חדשים כגון משרדו של אלבוס דמבלדור ומגוון מגדלים שונים השייכים לטירה וכדומה...
תוכלו לבקר בעוד מקומות, כמו חצר הקווידיץ' של הוגוורטס, בית משפחת ויזלי בחגים ובתחילת המשחק, ואף להסתובב בחופשיות בטירת הוגוורטס (חצרות, מסדרונות וכדומה)...
במשחק, אנחנו פוגשים את פוטר וחבורתו בפתחה של שנת הלימודים השישית בהוגוורטס, אחרי חופש עצוב וגדול במיוחד, כשבאמצע חופשתו מופיע דמבלדור וביחד הם הולכים לצרף את פרופסור סלהגורן המורה החדש לשיקויים שעזב את בית ספר לפני שנים רבות וחזר לשנה.
ווינגארדיום לביוסה – הרמת חפצים.
אינסנדיו – זימון להבות לצורך שריפת חפצים.
פרוטגו – הדיפת קסמים המוטלים לעבר הדמות.
אקספליארמוס – הטלת היריב אל הקרקע.
לויקורפוס – הנפת גוף היריב מהקרקע.
פטריפיקוס טוטאלוס – הקפאת היריב.
רפארו – תיקון חפצים שבורים.
שתק (Stupefy) – הימום היריב.
שתק טעון – הימום חזק יותר של היריב.
אלוהומורה – פתיחת דלתות נעולות.
הפסקול של המשחק הארי פוטר והנסיך חצוי-הדם הולחן על ידי ג'יימס האניגן והוקלט ביחד עם תזמורת פילהרמוניה בסטודיו איר בלונדון.
הארי פוטר ואוצרות המוות – חלק 1
המשחק הארי פוטר ואוצרות המוות – חלק 1 מבוסס על הסרט בעל אותו השם, ובדומה לו מכיל ברובו את המשימות במסגרת מציאת ההורקרוקוסים של וולדמורט והשמדתן, כשבדרך, על השלישייה להתמודד עם כוחות האופל המאיימים להפריד ביניהם.
המשחק מתחיל בסרטון שבו נראה סוורוס סנייפ נכנס אל אחוזת מאלפוי כדי להפגש עם וולדמורט ושאר אוכלי המוות.
לאחר פרק זמן קצר וולדמורט הורג את צ'ריטי ברבג', מורת חקר המוגלגים בהוגוורטס.
ההעברה למחילה – רואים את הארי והאגריד על אופנוע מעופף שהיה שייך לסיריוס בלק, אך בדרך אוכלי-מוות רבים אורבים להם.
לאחר ניצחון על כמה וכמה אוכלי-מוות, וולדמורט בעצמו מופיע ומנסה להרוג את הארי.
החתונה – הרמיוני מעירה את הארי לאחר שנרדם ואומרת לו להתכונן לחתונה.
בחתונה מגיע אביה של לונה לאבגוד, קסנופיליוס לאבגוד.
כשהארי בא אליו מר לאבגוד אומר לו שבימי חייו של דמבלדור הם תמכו בו מאוד, וכעת אחרי מותו הם תומכים בהארי באותה מידה.
לאחר שהארי, רון והרמיוני מדברים עם מר ויזלי, מגיע פטרונוס מדבר בצורת שונר שמזהיר שמשרד הקסמים נפל.
לאחר מכן אוכלי מוות באים ונלחמים באורחי החתונה.
בדרך נס הארי, רון והרמיוני מצליחים לצאת משם.
ברחוב מוגלגי – הארי נשלח בידי רון והרמיוני לגנוב עיתון, לאחר מכן, עליו לבדוק אישה שהרמיוני חושדת שהיא אוכלת מוות.
אחר כך הם נלחמים בזוג אוכלי מוות בבית קפה.
כיכר גרימולד – על הארי לחפש את קריצ'ר ולצוות עליו למצוא את מדנגוס.
מאוחר יותר, כאשר מדנגוס מופיע עם קריצ'ר ודובי, על הארי לדלות ממנו מידע בקשר להימצאות הקמע.
במשרד הקסמים – הארי, הרמיוני ורון מתחזים לפקידים במשרד הקסמים, ונכנסים פנימה.
במשרד, על הארי למצוא את המשרד של אמברידג' בעוד הרמיוני ורון במחלקת המסתורין עם אמברידג'.
כאשר הארי משער כי הקמע אצלה, עליו להתגנב למחלקת המסתורין וללחום שם נגד אמברידג'.
בחוץ – לאחר שהשיגו את הקמע, והתעתקו ליער דין, הארי צריך להתחקות אחרי נתיב ההליכה של דין תומאס וגריפהוק.
במהלך המשימה הארי צריך לנצח אוכלי מוות, דוקסים, ערבות מפליקות, עכבישים ועוד.
לאחר שהצליחו להתחקות אחר נתיב ההליכה של דין וגריפהוק והגיעו לגשר מסוים, רון רב עם הארי ומשליך את הקמע ארצה.
הרמיוני מנסה להניא את רון מלעשות כך, אך רון מתעתק.
אחרי כן, הארי והרמיוני מגיעים לנקודה מסוימת, בה הם מתעתקים למכתש גודריק.
מכתש גודריק – לאחר שהארי והרמיוני הגיעו למכתש גודריק, על הארי להימנע כמה שיותר מאוכלי מוות וסוהרסנים, אך אם לא הצליח, עליו לנצח אוכלי מוות וסוהרסנים.
לאחר שהוא והרמיוני התחמקו מהם, עליו להגיע לבית הקברות ולמצוא שם את קבר הוריו.
לאחר שמצא את קבר הוריו, הרמיוני מוצאת קבר שחרוט עליו סמל של "עין" ו"אינגטוס פברל".
הרמיוני מופתעת משום שסמל "העין" מופיע בספר שקיבלה ממר ויזלי בירושה מן דמבלדור.
אחר כך על הארי לעקוב אחרי בתחולדה.
הארי שואל אותה האם החרב אצלה, וזאת מבקשת ממנו שיעלה איתה למעלה, והארי מסכים.
למעלה, בתחולדה בגשוט נחשפת להארי כנגיני, נחשיתו של וולדמורט, על הארי ללחום נגדה כמה וכמה פעמים עד שהרמיוני מופיעה, והם מתעתקים יחדיו.
האגם – אחרי שהתעתקו ממכתש גודריק, הרמיוני מספרת להארי כי שרביטו נשבר בעת המלחמה עם נגיני.
מאוחר יותר על הארי למצוא את האיילה הכסופה תוך כדי מלחמות בעכבישים
לאחר שמצא את האיילה, עליו לעקוב אחריה עד לאגם.
באגם, על הארי להיכנס פנימה.
לאחר שכמעט נחנק על ידי הקמע, רון בא ומציל אותו.
ועל הארי ללחום נגד הנחשים שיוצאים מהקמע על מנת שרון יוכל להתקרב לקמע ולהשמידו.
אחרי שרון משמיד את הקמע, עליהם למצוא בחזרה את נתיב ההליכה לאוהל.
באוהל, הרמיוני שרואה את רון, מוציאה עליו את עצביה תוך כדי מכות וקללות.
אוצרות המוות – הרמיוני משכנעת את הארי ורון לבקר אצל קסנופיליוס על מנת לשפוך אור על סמל ה"עין" שהופיע בספר ועל הקבר במכתש גודריק.
לאחר מלחמה מתישה בשוכני היער, הארי וחבריו מגיעים
לביתו של לאבגוד והלה מזמין אותם להיכנס לביתו ושם הוא מספר להם שסמל ה"עין" הוא למעשה מורכב משלושה אוצרות המוות: שרביט הסמבוק (קו ישר), אבן האוב (צורת עיגול), וגלימת היעלמות (צורת משולש).
עד מהרה הארי מגלה שהם נפלו קורבן לבגידתו של קסנופיליוס ולמארב של אוכלי מוות.
אחרי דו-קרב וכמה ניצחונות על אוכלי מוות, הרמיוני מחלצת את הארי ורון משם.
אחוזת מאלפוי ובקתת הצדפים – הארי, הרמיוני ורון הגיעו לקרחת יער נטושה.
שם הם פוגשים בסקאביור ובצבאו ועליהם ללחום נגדם.
לאחר הפסד משפיל, סקאביור לוקח את השלישייה אל אחוזת מאלפוי,
שם הרמיוני נלקחת לתחקור בעוד רון והארי נשלחים למרתף.
דובי מגיע ומחלץ את לונה ואוליבנדר.
לאחר שהארי יצא מהמרתף עם רון, עליהם ללחום נגד בלטריקס, דארקו ושני ההורים שלו.
מגיע ומחלץ את השלישייה וגריפהוק.
באזור טינרוות, בקתת הצדפים לשם מגיעים השלישייה, הארי מגלה כי בלטריקס שילחה פגיון לעבר דובי וכעת דובי גוסס.
המשחק נגמר לאחר סצנה בו דובי מת בזרועותיו של הארי, והארי,
רון והרמיוני מבכים את מותו.
שתק – משמש להימום היריב
אימפדימנטה – מכשיל ומעכב את היריב
פרוטגו – משמש כמגן ענק על השחקן (הארי)
פטריפיקוס טוטאלוס – משמש להקפאת היריב
וינדגארדיום לביוסה – משמש להרמת פריטים וזריקתם על יריבים
קונפרינגו – משמש לפיצוץ מכשולים בדרך
אקספולסו – משמש להדיפת יריבים
אקספקטו פטרונום – משמש להדיפת סוהרסנים
אקספליארמוס – משמש לפירוק יריבים מנשקיהם
קונפונדוס – משמש לבלבול היריבים והפנייתם נגד חבריהם
ארבע הרוחות – משמש את השחקן (הארי) במציאת הכיוון שעליו ללכת בו
הארי פוטר ואוצרות המוות חלק 2
המשחק הארי פוטר ואוצרות המוות חלק 2 מבוסס על הסרט בעל אותו השם, ובדומה לו מכיל ברובו את המשימות במסגרת הקרב על הוגוורטס והבסת הלורד וולדמורט.
בנוסף לאפשרות משחק בתור הארי, הרמיוני ורון, ניתן לשחק גם את פרופסור מקגונגל, שיימוס פיניגן, נוויל לונגבוטום וג'יני ומולי ויזלי.
גרינגוטס – לאחר מותו של דובי, הארי מבקש מגריפהוק שיעזור לו ולחבריו להיכנס לכספת לסטריינג'.
גריפהוק מסכים, אך בתמורה לחרב.
לאחר מכן, רואים את רון ובלטריקס (הרמיוני) משוחחים ונכנסים לבנק גרינגוטס.
בבנק, בלטריקס דורשת מבוגרוד שיכניס אותה לכספת, אך הלה מסרב והארי, שנמצא בתוך גלימת ההיעלמות, נאלץ להטיל על בוגרוד קללת אימפריוס.
בקרון ההובלה לכספות, הקרון של הארי והשאר נשטפים במפולת הגנב
והם נופלים על ריצפת תחתית הבנק, ולהפתעת כולם, הרמיוני כבר לא נראית כמו בלטריקס.
מכאן, השחקן נכנס לדמותו של הארי, על הארי לעקוב אחרי הרמיוני ורון ולהיזהר מקרונות ההובלה האחרות.
להילחם נגד המאבטחים והשומרים של בנק גרינגוטס.
כשהארי מגיע לכספת של בלטריקס, עליו להיזהר מנשיפות האש של הדרקון.
לאחר שצלח את כל המכשולים בדרך ואת הדרקון, הארי סוף סוף מגיע לכספת לסטריינג' ומגלה שלחפצים
נוסף קללת ג'מינו שמשכפל את החפצים.
הארי מצליח להשיג את הספל של הפלפאף, אך גריפהוק משיג את החרב ובוגד בהם.
השלישייה קופצת על הדרקון שמוציא אותם מהבנק.
כשהם קופצים למים, להארי יש חיזיון של וולדמורט כועס
והארי מבין שוולדמורט יודע על ציד ההורקרוקסים ושההורקרוקס הבא נמצא בהוגוורטס.
רחובות הוגסמיד – הארי, רון והרמיוני מתעתקים להוגסמיד אבל מפעילים את לחש הזוועקה.
על הארי להילחם מול אוכלי־המוות והחטפנים.
באחד הרחובות השלישייה נתקלת בצלפים והארי צריך להיפטר מהם.
הארי ממשיך להילחם עד שהם מגיעים למרכז העיירה.
כאן, הארי מגרש את הסוהרסנים ואברפורת' עוזר להם להיכנס להוגוורטס.
בסוף המנהרה, הם מגיעים לחדר הנחיצות ופוגשים את נוויל, ג'יני, לונה ושאר חברי צבא דמבלדור.
סנייפּ קורא לכל התלמידים והמורים לאולם הגדול, ושם סנייפּ אומר שהארי נראה בהוגסמיד ושהוא לא יצליח להיכנס להוגוורטס.
אבל אז, הארי יוצא מקבוצת תלמידי גריפינדור וקורא לחברי מסדר עוף החול.
אחר כך, הוא אומר לסנייפּ שיספּר לכולם איך הוא הרג את דמבלדור.
בעיה ביטחונית – סנייפ שולח את שני עוזריו אוכלי המוות, הקארואים, שיילחמו בהארי ועל הארי להילחם נגד הזוג קארו ולהביסם.
לאחר מכן פרופסור מקגונגל נלחמת בסנייפ.
נגד סנייפ – השחקן נכנס לדמותה של מקגונגל.
במהלך הקרב, סנייפ מכשף שולחנות שיתקפו את מקגונגל, ועל מקגונגל להדוף אותם.
לאחר שמקגונגל מביסה את סנייפ, סנייפ בורח.
וולדמורט מדבר אל תלמידי הוגוורטס ואומר להם למסור לו את הארי.
מקגונגל מכריזה שהיא תגן על הוגוורטס ומנפישה את חליפות השריון.
פליטיק מטיל לחש מגן ענק על כל הוגוורטס.
חדר הסודות – הרמיוני ורון אומרים להארי, שגם אם יגיע אל וולדמורט, לא יוכל לנצח אותו.
ולכן, הם מתכננים לרדת לחדר הסודות ושם להשמיד את הספל.
מכאן השחקן נכנס לדמותה של הרמיוני, עליה לעקוב אחרי רון ולהגן עליו מפני עכבישים במסלולים המפותלים של המנהרות.
לאחר שצלחו את העכבישים והגיעו לחדר הסודות, הרמיוני משמידה את הספל.
לפתע יש מפל גועש של מים ועל השחקן להימלט מהמפל ולהתחמק מאבנים שהמפל זורק עליו.
לאחר שרון והרמיוני מצליחים להימלט מהמפל, רון מנשק את הרמיוני.
הפצצות שעל הגשר – מפה השחקן נכנס לדמותו של שיימוס.
על שיימוס לחמוק מן אוכלי המוות בזמן שהוא יורד אל יסודות הגשר, על מנת להטמין את הפצצות לפיצוץ הגשר.
תוך כדי ששיימוס מתחמק מאוכלי המוות, נוויל עוזר לו להילחם בהם, ובכך מגן עליו.
להילחם ולהגן – מכאן השחקן נכנס אל דמותו של נוויל.
על נוויל להגן על שיימוס בזמן שהוא (שיימוס) חוזר אל הוגוורטס.
על מנת להגן על שיימוס מהגשר, עליו להילחם באוכלי מוות.
לאחר כמה וכמה ניצונות על אוכלי מוות, וחזרתו של שיימוס לחצר הוגוורטס, המרדף מתחיל.
המרדף האחרון של סקאביור – לאחר ניצחונות על אוכלי המוות, סקאביור מגיע.
על נוויל להילחם בסקאביור תוך כדי מרדף מטורף לאורך הגשר.
תוך כדי, הגשר מתפוצץ מהפצצות ששיימוס הטמין.
קוסם מול עוג – שעות רבות לאחר מכן, וולדמורט פורץ ומשמיד את המגן של הוגוורטס.
בשל כך, על מקגונגל להילחם נגד מספר אוכלי מוות ושני עוגים.
ועליה גם להדוף את האבנים שהעוגים משלחים.
העטרת האבודה – בחדר הנחיצות, הארי, הרמיוני ורון פוגשים בדראקו מאלפוי ובחברי קבוצתו ונלחמים עימהם.
בזמן הקרב הכפול, על הארי מוטלת המשימה למצוא את העטרת האבודה של רייבנקלו.
אחרי שהארי מוצא את העטרת, גויל מטיל את קללת "שלהבת השדים", ועל הארי לברוח מהאש תוך כדי השמדת מכשולים המפריעים בדרך.
לאחר שהצליחו לצאת מחדר הנחיצות, הארי משמיד את העטרת, ומגלה כי ההורקרוקס הבא היא נגיני; הנחשה של וולדמורט.
קרב בחורבות – בדרך לבית הסירות, שם וולדמורט נמצא עם נגיני, הארי צריך להילחם יחד עם רון והרמיוני באוכלי המוות שאורבים לו במדרגות בדרך לבית הסירות.
מכשפה מול מזדאב – לאחר הקרבות באולם המדרגות, על הרמיוני להביס את פנריר גרייבק, אדם זאב מרושע שנושך תלמידים.
לאחר שהביסה אותו, הרמיוני מצטרפת להארי ורון בבית הסירות.
Harry Potter: Hogwarts Mystery (בתרגום חופשי לעברית: הארי פוטר: מסתרי הוגוורטס) הוא משחק תפקידים המבוסס על סדרת הספרים "הארי פוטר" מאת ג'יי.
המשחק פותח על ידי חברת "Jam City" והופץ על ידי חברת "Portkey Games" בשנת 2018 למכשירי ה-iOS וה אנדרואיד.
בשנת 2009 הכריזה חברת המשחקים TT Games, על פיתוח משחק וידאו חדש מסדרת הלגו שלה, (בדומה למשחקי "לגו מלחמת הכוכבים", "לגו אינדיאנה ג'ונס" ו"לגו באטמן") אשר יעסוק בהארי פוטר.
המשחק, שיצא לשווקים במאי 2010 ופותח על ידי TT Games וחברת "האחים וורנר",
מגולל את עלילת ארבעת הספרים הראשונים בסדרה (אבן החכמים, חדר הסודות, האסיר מאזקבאן וגביע האש).
המשחק הראשון מתמקד בשנים אלו כי משלב מאוחר יותר בסיפור העלילה נהיית אפילה יותר ולא מתאימה לילדים קטנים.
במשחק יכולים השחקנים לשחק בסצנות מרכזיות מהספרים והסרטים, אך גם יכולים לחוות חוויית משחק בתור תלמידי הוגוורטס.
השחקנים יכולים להיכנס לשיעורים, ללמוד כשפים, לרקוח שיקויים, המשחק מאפשר לשחקנים לשחק 167 דמויות שונות מהעולם הקסום של הארי פוטר ביניהן הארי, רון, הרמיוני, פרופ' קווירל, אלבוס דמבלדור, דראקו מאלפוי ואפילו פנג.
המשחקיות במשחק דומה מאוד למשחקים הקודמים בסדרה.
השחקנים יכולים לאסוף מטבעות לגו, לאסוף לְבֵנות זהב ולְבֵנות כוח ולהיכנס לשלבים ששיחקו בהם כבר במצב "משחק חופשי", אך בתוספת פרטים חדשים.
זהו המשחק הראשון בו הדמויות מתפתחות תוך כדי התקדמות העלילה, והקסמים שהדמות לומדת נשארים איתה עד סוף המשחק.
תוספת חשובה נוספת היא ייחוד כל דמות על ידי מאפיין משלה.
כך לדוגמה, הארי הוא רוכב מטאטאים מצוין ויכול להטיל כישופים תוך כדי רכיבה, הרמיוני היא מטילת הכשפים הטובה ביותר ורון יכול להשתמש בסקאברס כדי להגיע למקומות צרים.
על מנת להתאים את העלילה לילדים, חלק מהקטעים שונו או נגנזו (כגון מותו של סדריק דיגורי שמתרחש בספר הרביעי).
בנוסף לכך יצאה גם גרסת "דמו" אשר כוללת שני שלבים קצרים מן המשחק, ובסיומם משחקון חופשי קטן.
השנה השביעית במשחק מחולקת לשני חלקים כמו בסדרת הסרטים.
שני המשחקים בסדרה הזו זכו לתפוצה רבה מאוד וקיבלו גרסאות לכל הקונסולות שיצאו משנת 2009 עד שנת 2023.
לסדרת המשחקים של הארי פוטר יצא משחק ספין אוף נוסף, גביע העולם בקווידיץ'.
המשחק מתחיל בהוגוורטס – ועליו לבחור בית (גריפינדור, סלית'רין, הפלפאף, רייבנקלו) ולהתאמן עם חברי הקבוצה עד שהוא מגיע לגביע הוגוורטס בקווידיץ.
כאשר ינצח, יקבל שני כרטיסים למשחקי אליפות העולם, ושם יבחר קבוצה אחת מתוך 8 קבוצות ויתמודד איתה על הגביע.
במשחק אפשר לאסוף קלפים, לקבל מטאטאים שיפתחו מצבי קושי מוגברים, ואף לשחק נגד חבר במצב מקומי ועוד.
הקבוצות המשתתפות בגביע העולם:אנגליה, גרמניה, צרפת, ספרד, ארצות הברית, יפן, בולגריה, ארצות סקנדינביה, אוסטרליה.
המשחק קיבל גרסאות לשלל הקונסולות של התקופה ובהם: המחשב האישי, פלייסטיישן 2, אקסבוקס 360, ולגיימבוי אדוונס.
משחק זה יצא בשנת 2021 למחשב האישי ולאנדרואיד, משחק אונליין ומבוסס על קרבות קלפים, במשחק זה על השחקן לפתור תעלומות בהוגורטס תוך שיטוט חופשי ויצירת דיאלוגים והתגברות על מכשולים וקרבות קלפים, המשחק קיבל שחרור גלובאלי בשנת 2023.
הארי פוטר ואבן החכמים: PC, xbox, נינטנדו גיימקיוב, 1GBA ,GBC ,PS, GBC, MAC, PS2, PS
הארי פוטר וחדר הסודות: PC, xbox, נינטנדו גיימקיוב, 1GBA ,GBC ,PS, GBC, MAC, PS2, PS
הארי פוטר והאסיר מאזקבאן: PC, xbox, נינטנדו גיימקיוב, 1GBA ,GBC ,PS, GBC, MAC, PS2, PS
הארי פוטר וגביע האש: PC, PSP ,XBOX ,GC ,DS ,GBA
הארי פוטר והנסיך חצוי-הדם: PC, PS3 ,PSP ,Xbox360, DS ,Wii ,MAC
הארי פוטר ואוצרות המוות חלק 1: PS3, PC, XBOX360, Wii, DS
הארי סאקר היה עורך דין ומנהיג ציוני בריטי.
על שמו קרוי גן סאקר בירושלים.
סאקר היה יליד לונדון, בנם הרביעי מבין חמישה של יעקב ואסתר סאקר, שהיו ילידי סובאלק שבפולין.
הוא גדל בשכונה היהודית של מזרח לונדון, למד ביסודי בבית ספר יהודי, אך בתיכון נשלח לבית ספר ציבורי כללי.
אחר כך למד בניו קולג', אוניברסיטת אוקספורד.
שם התחילה עבודתו הציונית והוא היה, ביחד עם אריה (לאון) סימון, נורמן בנטוויץ' וליאונרד שטיין, בין מיסדי אגודות סטודנטים הראשונות בבריטניה של פעילים ציוניים.
בשנת 1905, לאחר שסיים את לימודיו באוקספורד, נסע לפריז ולברלין ללמוד שם באוניברסיטאות ובשובו לאנגליה השתקע במנצ'סטר, והיה לחבר מערכת של העיתון הליברלי "הגרדיאן של מנצ'סטר" (לימים הגרדיאן), שבו כתב מאמרים ראשיים בנושאי כלכלה ופוליטיקה.
במקביל סיים את הכשרתו כפרקליט-טוען (barrister, עורך דין המופיע בבית משפט).
בשנת 1915 סאקר נשא לאשה את מרים, בתו של מייקל מרקס, מייסד רשת בתי הכלבו "מרקס אנד ספנסר" ואחותו של הלורד סיימון מרקס.
כך הפך סאקר גם לגיסו של הלורד ישראל זיו, שנשא לאשה את רבקה, אחות אחרת של מרקס.
כל האישים היו תומכים נלהבים ברעיון הציוני וזכו לכינוי "חבורת ציוני מנצ'סטר".
לאחר שעבר למנצ'סטר התיידד עם חיים ויצמן, שעבד באותה עת באוניברסיטה של העיר כמרצה ודרכו החל להיות פעיל בתנועה הציונית.
ב שנערך בבזל ב-1911 וב שנערך בווינה ב-1913 השתתף בתור ציר מאנגליה.
במהלך מלחמת העולם הראשונה סייע לויצמן לייצור קשרים עם הנהגת בריטניה וארגן פגישה עם ראשי המפלגה הליברלית (שהייתה אז בשלטון), חבר הפרלמנט הרברט סמואל וראש הממשלה דייוויד לויד ג'ורג', במטרה לשכנע אותם לתמוך ברעיון הציוני.
במקביל באותן השנים כתב וערך ספרים וחוברות על תוכניות התנועה הציונית.
סאקר גם השפיעה על עורך "הגרדיאן", צ'ארלס פרסטוויץ' סקוט, לתמוך בציונות והעיתון פרסם בקביעות מאמרים האוהדים את התנועה.
החל מפברואר 1917 היה חבר בוועדה המדינית הציונית בלונדון יחד עם האישים וולטר רוטשילד, ג'יימס דה רוטשילד, הרברט סמואל, ישראל זיו, הרברט בנטוויץ', חיים ויצמן ונחום סוקולוב.
נציגי הוועדה, וסאקר בהם, נשאו ונתנו עם נציגי הממשלה הבריטית לקראת כיבוש המזרח התיכון במלחמת העולם הראשונה על ידי בריטניה על מנת להגדיר מקום לבית לאומי לעם היהודי, תוצאת המגעים הייתה הצהרת בלפור.
בנובמבר 1937⁩ הביע תמיכה פומבית במסקנות ועדת פיל לחלוקת ארץ ישראל.
ביוני 1945 חזר וטען כי דחיית תוכנית פיל הייתה שגיאה גדולה של התנועה הציונית והדגיש כי "אילו הייתה לנו היום מדינה עצמאית — ולו גם קטנה, היינו יכולים להציל את יהודי אירופה במספרים גדולים ויכולנו כמו כן להבטיח לנו מקום־ מושב אל שולחן־השלום".
בתחילת 1921 הגיע סאקר לראשונה לארץ ישראל כשליח עיתון "הגרדיאן", כתב סדרת מאמרים על ההתיישבות היהודית והחליט להישאר והחל לעבוד כעורך-דין.
בנובמבר 1921 הגן יחד עם מרדכי עליאש על שלושת הנאשמים היהודים שהואשמו בזריקת פצצות על הערבים שתקפו יהודים במהלך מאורעות ב' בנובמבר תרפ"ב.
בשנת 1923 פתח בירושלים משרד עורכי דין יחד עם שלום הורוביץ (לימים פוצל למשרד ש.
הורוביץ ושות' בירושלים וסלומון, ליפשיץ ושות' בחיפה).
המשרד ייצג, בין השאר, את פנחס רוטנברג וחברת החשמל לישראל, את האוניברסיטה העברית ואת הסוכנות היהודית.
בשל היכרותו עם מערכת המשפט הבריטית וההנחה ששופטים בריטיים יטו אוזן לפרקליט בריטי, הבקיא בשפה ובניואנסים, ניהל את רוב הערעורים של נושאי היישוב בבית המשפט העליון.
בשנת 1927, במסגרת הקונגרס הציוני ה-15 נבחר סאקר לחבר ההנהלה הציונית המצומצמת של הסוכנות היהודית בירושלים יחד עם פרדריק קיש והנרייטה סאלד.
בסוף שנת 1929 היה אחד מעורכי הדין שהופיעו מטעם היישוב העברי בפני ועדת שו שחקרה את מאורעות תרפ"ט.
בשנת 1931 חזר לגור בלונדון, אך המשיך להיות פעיל בתנועה הציונית, היה חבר הלשכה המדינית של הסוכנות היהודית בלונדון וחזר לבקר בארץ ישראל בקביעות.
בשנת 1932 מונה כחבר דירקטוריון רשת "מרקס אנד ספנסר", תפקיד בו שימש שנים ארוכות.
בשנות החמישים והשישים עסק בכתיבה והוציא מספר ספרים באנגלית, בנוגע לציונות וליחסי ישראל-ערב.
בנוסף עסק בנדבנות; בשנת 1960 תרם סכום של 20,000 ליש"ט להקמתו של פארק עירוני בירושלים - גן סאקר, בעת שביקר בישראל.
שלב א' של הפארק הושלם ב-1962. טקס החנוכה הרשמי של הפארק נערך ב-12 באוקטובר 1965. בשנת 1963 תרם להקמת בניין מעונות סטודנטים (Sacher Building) עבור הניו קולג', אוניברסיטת אוקספורד, שם למד.
באותה שנה גם תרם לביצוע החפירות הארכאולוגיות במצדה.
סאקר נפטר בלונדון במאי 1971. על שמו גם המכון למחקרי חקיקה ומחקר השוואתי בפקולטה למשפטים באוניברסיטה העברית בירושלים שנוסד ב-1959.
מסות ציוניות, עם עובד, 1961
הארי פוטר היא סדרת סרטי קולנוע בריטית-אמריקאית פופולרית, המבוססת על שבעת ספרי "הארי פוטר" מאת הסופרת הבריטית ג'יי קיי רולינג.
הסדרה מונה שמונה סרטים, מאחר שהסרט השביעי פוצל לשני סרטים באורך מלא.
הזיכיון על הסרטים נמצא בחזקתה של חברת האחים וורנר, והמפיק הראשי הוא דייוויד היימן.
שלושת השחקנים הראשיים בסדרה הם דניאל רדקליף, רופרט גרינט ואמה ווטסון, המגלמים (בהתאמה) את דמויותיהם של הארי פוטר, רון ויזלי והרמיוני גריינג'ר.
נכון לאוגוסט 2016, סדרת הסרטים נמצאת במקום השלישי מבחינת הכנסות בהיסטוריה של הקולנוע (אחרי היקום הקולנועי של מארוול ומלחמת הכוכבים) אם לא מתחשבים באינפלציה, ונכון ל-2021 הניבה הכנסות של כשבעה מיליארד דולרים.
כל סרטי הסדרה נמצאים, נכון ל-2021, ברשימת 50 הסרטים המכניסים ביותר (אם לא מתחשבים באינפלציה), כשהבכיר מביניהם הוא החלק השני של הסרט השביעי שנמצא במקום השביעי מבחינת ההכנסות.
צילומי הסרט הראשון החלו באוקטובר 2000, והצילומים האחרונים של סצנת האפילוג הסתיימו ב-21 בדצמבר 2010, ארבע שנים בדיוק לאחר התאריך שבו חשפה רולינג באתרה האישי את שמו של הספר האחרון בסדרה – "הארי פוטר ואוצרות המוות".
תוכננו לצאת חמישה סרטי פריקוול של הסדרה, תחת המותג "חיות הפלא" (על בסיס שם ספר לימוד בהוגוורטס), אשר עלילתם מתרחשת 70 שנה לפני תקופת העלילה של הארי פוטר.
עם זאת, לאחר צאת שלושת הסרטים הראשונים, הוחלט להקפיא את המשך הפרויקט ולא מתוכננים להפקה שני הסרטים האחרונים.
הסרט הראשון, חיות הפלא והיכן למצוא אותן, יצא לאקרנים ב-18 בנובמבר 2016, השני חיות הפלא: הפשעים של גרינדלוולד יצא לאקרנים ב-16 בנובמבר 2018 והסרט השלישי חיות הפלא: הסודות של דמבלדור יצא לאקרנים ב-8 באפריל 2022 באנגליה וב-14 באפריל באותה שנה, בישראל.
בשלהי 1997 התקבל במשרדו הלונדוני של המפיק דייוויד היימן עותק של הארי פוטר ואבן החכמים, ספרה הראשון של רולינג שפורסם זה מכבר.
הספר לא זכה לעדיפות רבה בהתחלה, אך כעבור זמן מה גילתה אותו אחת המזכירות במשרד, והעבירה אותו להיימן עם ביקורת חיובית.
היימן, שבתחילה הסתייג מאוד משם הספר, השתכנע לקרוא את הספר בעצמו.
הוא התרשם מאוד מעבודתה של רולינג, והחל את התהליך של יצירת סדרת הסרטים שתהפוך, למשך זמן מה, למכניסה ביותר בהיסטוריה של הקולנוע.
תמיכתו הנלהבת של היימן הובילה לכך שב-1999 מכרה רולינג את הזכויות להפקת סרטי קולנוע בעבור ארבעת הספרים הראשונים לחברת האחים וורנר, תמורת סכום של כמיליון לירות שטרלינג (כ-2 מיליון דולר אמריקני באותה עת).
אחת מהדרישות העיקריות של רולינג הייתה שהשחקנים העיקריים בסרטים יהיו בריטים, אם כי היא התירה את השתתפותם של שחקנים אירים כגון ריצ'רד האריס בתפקיד אלבוס דמבלדור, וכן את הכללתם של שחקנים צרפתים ומזרח אירופאים בסרט הרביעי, שבו מוזכרות דמויות המגיעות ממקומות אלה.
רולינג הסתייגה ממכירת הזכויות כיוון שלדבריה לא היה ברצונה להעניק לאחים וורנר את השליטה על חלקו האחרון של הסיפור באמצעות מכירת הזכויות על הדמויות, דבר שהיה מאפשר לחברת ההפקה להכין סרטי המשך שאינם מבוססים על עבודתה.
אחד מהבמאים הראשונים שהיה מועמד לביים את הסרט הראשון היה סטיבן ספילברג, אך הוא סירב.
ספילברג רצה שהעיבוד הקולנועי לספר יהיה סרט אנימציה, כשהשחקן האמריקני היילי ג'ואל אוסמנט ידבב את דמותו של הארי.
ספילברג חיווה את דעתו כי הסרט יהיה רווחי מאוד, והדבר אף יתרחש בקלות רבה.
רולינג, במדור Rubbish Bin, הכחישה כי הייתה השפעה על בחירת במאי הסרטים, וכתבה "כל מי שחושב שאני יכולתי (או רציתי) להטיל עליו [ספילברג] וטו צריך לבדוק את העט-צטט-אותך שלו".
לאחר עזיבת ספילברג החל משא ומתן עם מספר במאים, בהם כריס קולומבוס, טרי גיליאם, ג'ונתן דמי, מייק ניואל, אלן פארקר, וולפגנג פיטרסן, רוב ריינר, טים רובינס, בראד ספילברג ופיטר ויר.
פיטרסן וריינר ויתרו על התפקיד במרץ 2000, והמועמדים הסופיים היו ספילברג, קולומבוס, פארקר וגיליאם.
רולינג נטתה לטובתו של גיליאם.
אולם, ב-28 במרץ 2000 מונה קולומבוס לבמאי הסרט הראשון, ובנימוקים להחלטתה הודיעה חברת האחים וורנר כי החלטתם הושפעה מעבודתו בסרטים שכחו אותי בבית וגברת דאוטפייר.
סטיב קלובס נבחר על ידי החברה כתסריטאי הסרט הראשון.
הוא תיאר את עיבוד הספר כמשימה קשה, וטען כי שני הספרים הבאים בסדרה, הארי פוטר וחדר הסודות והארי פוטר והאסיר מאזקבאן, היו קלים יותר לעיבוד.
קלובס קיבל מספר תקצירי ספרים שהיו מועמדים לעיבוד קולנועי, והספר הראשון היה היחיד מביניהם שמשך את תשומת לבו.
כאשר ניהל את המשא ומתן עם האחים וורנר טען קלובס כי הסרט חייב להיות בריטי, וכן להיות נאמן לרוח הספר ולדמויותיו.
תפקידו של היימן כמפיק הסרט אושר.
רולינג זכתה לשליטה רבה על תהליך יצירת הסרט, הסדר שלא נתקל בהתנגדותו של קולומבוס.
תוכניתם המקורית של האחים וורנר הייתה להוציא את הסרט לאקרנים בסוף השבוע של 4 ביולי 2001, כך שנותר חלון זמן קצר מאוד להפקה שהוביל לפרישתם של חלק מהבמאים.
בסופו של דבר, ובעקבות אילוצי הזמן, הוחלט להזיז את התאריך ל-16 בנובמבר 2001.
ליהוק השחקנים לתפקידים הראשיים של הארי, רון והרמיוני
בשנת 2000, לאחר חיפוש שנמשך שבעה חודשים, התגלה השחקן האנגלי דניאל רדקליף על ידי המפיק דייוויד היימן ועל ידי התסריטאי סטיב קלובס שישבו לפניו בהצגת תיאטרון.
לימים תיאר היימן את המפגש הראשון במילים הבאות:
רדקליף ביסס את מעמדו כשחקן בהפקה של ה-BBC מ-1999 לספר "דייוויד קופרפילד", בה גילם את דמותו של קופרפילד בצעירותו.
היימן שכנע את הוריו של רדקליף לאפשר לו להיבחן לתפקיד הארי פוטר.
היימן ציין בריאיון ללוס אנג'לס טיימס כי "מבחן הבמה ההיסטורי" הזה יצא לאור כבונוס במהדורת DVD של אחד מהסרטים הבאים, ולבסוף הצילום הוסף למהדורת ה-DVD של הסרט הראשון שיצאה לאור ב-2009.
באותה שנה נבחרו השחקנים האנגלים הלא-ידועים באותה עת אמה ווטסון ורופרט גרינט מבין אלפי ילדים שנבחנו לתפקידי הרמיוני גריינג'ר ורון ויזלי, בהתאמה.
לפני בחירתם הם שיחקו בעיקר במחזות בבתי הספר שלהם.
גרינט היה בן 11 ואילו ווטסון הייתה בת 10 כאשר נבחנו לראשונה.
רולינג תמכה מאוד במועמדותם של השלושה לתפקיד.
ביחס לרדקליף אמרה כי הוא "המועמד המתאים ביותר לתפקיד הארי", ואמרה על כך לקולומבוס כי היא חשה שליהק לתפקיד הארי את "בנה האבוד".
כתב הלוס אנג'לס טיימס ג'ף בוצ'ר, שערך את הריאיון שלעיל עם היימן, ציין כי ליהוק שלושת השחקנים הראשיים .
דייוויד היימן הפיק את כל סרטי הסדרה באמצעות חברת Heyday Films שבבעלותו, ואילו דייוויד בארון הצטרף לסדרה כמפיק בפועל החל מהסרט הרביעי, ומונה למפיק בשלושת הסרטים האחרונים.
כריס קולומבוס היה אחד מהמפיקים בפועל של שני הסרטים הראשונים לצידם של מארק רדקליף ומייקל ברנתן, והחל מהסרט השלישי שימש כמפיק לצדם של היימן ורדקליף.
ג'יי קיי רולינג, מחברת הספרים, נתבקשה לשמש מפיקה בסרט הרביעי, אך סירבה.
היא כן שימשה כמפיקה בשני החלקים של הסרט השביעי.
חברת Heydey Films וחברת Pictures 1492 של קולומבוס שיתפו פעולה עם מספר חברות בהפקת הסרטים עד 2004. על הסרט השלישי היה האחרון שהופק על ידי החברה של קולומבוס, ולעומת זאת החברה של היימן המשיכה להפיק את סרטי הסדרה עד הסוף.
הספר השביעי בסדרה, "הארי פוטר ואוצרות המוות", פוצל כאמור לשני חלקים על ידי חברת האחים וורנר על מנת לאפשר את הכללתם של פרטי עלילה רבים ככל האפשר.
צילומי הסרט השביעי והאחרון נערכו בין תחילת 2009 לקיץ 2010, והשלמת הצילומים החוזרים הסתיימה ב-21 בדצמבר 2010; אירוע זה היה הסיום של צילומי סרטי הארי פוטר.
היימן ציין כי אוצרות המוות צולם כסרט אחד במהלך הפקתו, אך יצא לאקרנים בשני חלקים באורך מלא.
אף שרוב סרטי הסדרה מתרחשים בממלכה המאוחדת ורוב השחקנים ממוצא בריטי, ההפקות עצמן הן למעשה בריטיות-אמריקאיות.
לאחר שכריס קולומבוס סיים את עבודתו על הסרט הראשון הוא נשכר לצורך בימוי הסרט השני, "הארי פוטר וחדר הסודות".
הפקת הסרט השני החלה כשבוע לאחר יציאתו לאקרנים של הסרט הראשון.
קולומבוס היה אמור לביים את כל שמונת הסרטים בסדרה, אך לא רצה לשמש כבמאי גם בסרט השלישי מאחר שתחושתו האישית הייתה כי מיצה את העבודה על הנושא.
הוא פינה את תפקיד הבמאי לאלפונסו קוארון, שחשש בתחילה מבימוי הסרט כיוון שלא קרא אף אחד מהספרים או צפה בסרטים.
לאחר שקרא את ספרי הסדרה שיצאו עד לאותה עת הוא שינה את דעתו וחתם על חוזה כיוון שחש הזדהות עם העלילה.
מייק ניואל נבחר לתפקיד הבמאי של הסרט הרביעי, "הארי פוטר וגביע האש", כיוון שהפקתו הייתה אמורה להתחיל לפני יציאת הסרט השלישי לאקרנים ברחבי העולם.
במהלך הפקת הסרט ביקר המפיק דייוויד ייטס באולפני האחים וורנר, ליבסדן שבהם צולם הסרט על מנת לצפות בתהליך הצילום, כיוון שהוא יועד לתפקיד הבמאי בסרט הבא בסדרה – "הארי פוטר ומסדר עוף החול".
ייטס ביים גם את הסרט השישי והסרט השביעי, ובכך היה לאדם היחיד שביים יותר מסרט אחד בסדרה מאז קולומבוס.
במהלך סצנות החדירה למשרד הקסמים בסרט השביעי ביצע ייטס הומאז' לסרט "ברזיל" של טרי גיליאם, כיוון שהיה ידוע כי גיליאם היה בחירתה הראשונה של רולינג לתפקיד במאי הסרט הראשון.
היימן תיאר את סגנון הבימוי של ייטס וטען כי הוא "במאי גדול עם חוש טוב למראה שממלא כל אחד מהפריימים באנושיות ובחמלה עבור דמויותיו".
בריאיון שנערך עמו ביוני 2011 ציין כריס קולומבוס את התפתחותה של סדרת הסרטים, וטען כי הקשר בין הארי פוטר, רון ויזלי והרמיוני גריינג'ר עובד למסך בצורה נאה מאוד, וכי ההתפתחות שקרתה בפועל תאמה את תקוותיו ביחס לדמויות הללו.
לדבריו, דייוויד ייטס הצליח להביא את השחקנים לכדי ביצועים מצוינים.
היימן ציין גם את "נדיבות הבמאים" בכך שחשף כי "כריס הקדיש מזמנו לאלפונסו, אלפונסו הקדיש מזמנו למייק ומייק הקדיש מזמנו לדייוויד, והראה לו גרסה מוקדמת של הסרט, דיבר על משמעות העבודה בבימוי ואיך הם ניגשו לזה וכל מיני דברים קטנים נוספים שביכולתם להעביר הלאה.
זו באמת סדרה שנוצרה בסביבה שיתופית ותומכת".
כל הבמאים, למעט כריס קולומבוס, שיחקו בהופעת קמאו בסרטים שבהם עבדו: אלפונסו קוארון הופיע בפונדק שלושת המטאטאים בסרט השלישי; מייק ניואל נשמע למשך זמן קצר במכשיר הרדיו בביתו של פרנק ברייס בסרט הרביעי; דייוויד ייטס מופיע כקוסם באחת מהתמונות הקסומות בסרט החמישי.
גם דייוויד היימן ערך הופעת קמאו, כשהופיע בתור קוסם בתמונה קסומה ב-DVD של הסרט השלישי.
סטיב קלובס כתב את התסריטים לכל סרטי הסדרה למעט הסרט החמישי, שהתסריט שלו נכתב על ידי מייקל גולדנברג.
תפקיד זה ניתן לגולדנברג עקב פציעת עקב של קלובס בתחרות החלקה על הקרח.
קלובס קיבל עזרה מרולינג, שנתנה לו לעיתים חופש יצירתי רב.
רולינג ביקשה מקלובס להיות נאמן לספרים, ובכך לאפשר לעלילה ולנימה של כל סרט להתאים לאלו של הספר המקביל, תוך ביצוע השינויים המתחייבים מהשימוש במדיה קולנועית, וכן מגבלות הזמן והתקציב.
בריאיון עם אנשי האתר FirstShowing.net הסביר דייוויד היימן את תהליך העיבוד של הספרים השונים לסרטים.
לדבריו, רולינג הבינה את השוני בין ספרים לסרטים והייתה התמיכה הטובה ביותר שמפיקי הסרטים יכלו לקוות לה.
לרולינג ניתן מעמד של מפקחת-על על התסריטים, שנדונו ועובדו בדיונים בין הבמאי למפיקים.
היימן טען בריאיון זה כי קלובס היה איש המפתח בתהליך כיוון שהוא זה ש"שבר" את הספרים והוציא מעלילת הסרטים את מה שהיה צורך להוציא כדי להגשים את מטרת יוצרי התסריטים להתמקד במסעו של הארי, ובכך לתת לסרטים מבנה מוגדר.
היימן ציין גם כי חלק ממעריצי הסדרה לא הבינו במלואו את תהליך העיבוד לסרט קולנוע, וכי יוצרי הסרט דווקא כן היו מעוניינים לכלול בו את כל האלמנטים העלילתיים המופיעים בספרים, אם כי נאלצו שלא לעשות זאת מהסיבות שצוינו לעיל.
המעצב האמנותי (Production designer) לאורך כל שמונת הסרטים היה סטיוארט קרייג, שנעזר בסטפני מקמילן בתהליך היצירה של תפאורות מורכבות וגדולות ממדים כגון משרד הקסמים, חדר הסודות, אחוזת מאלפוי וקווי המתאר של מערת ההורקרוקס שנוצרה באמצעות CGI.
מאחר שהספרים התפרסמו תוך כדי העבודה על הסרטים נאלץ קרייג לבנות מחדש חלק מהתפאורות עבור הסרטים העתידיים ולשנות את העיצוב של טירת הוגוורטס.
שישה אנשים שימשו בתפקיד הצלם הראשי: ג'ון סיל צילם את הסרט הראשון, רוג'ר פראט את השני והרביעי, מייקל סרסין את השלישי, סלבומיר אידזיאק את החמישי, ברונו דלבונל את השישי, ואדוארדו סרה את השביעי ואת השמיני.
דלבונל היה מועמד לעבוד גם על שני חלקי הסרט השביעי, אך סירב ואמר כי הוא חושש לחזור על עצמו.
עבודתו של דלבונל בסרט השישי זיכתה את הסדרה במועמדות היחידה לפרס אוסקר עבור הסינמטוגרפיה הטובה ביותר.
במקביל לשינויים התכופים באיוש תפקיד במאי הצילום עבדו חמישה אנשים כעורכי הסרט בפוסט פרודקשן של הסדרה: ריצ'רד פרנסיס-ברוס ערך את הסרט הראשון, פיטר הונס את השני, סטיבן וייסברג את השלישי, מיק אודסלי את הרביעי, ומארק דיי את הסרטים החמישי עד השמיני.
דניאל רדקליף כהארי פוטר, רופרט גרינט כרון ויזלי ואמה ווטסון כהרמיוני גריינג'ר גילמו את שלוש הדמויות הראשיות בכל סרטי הסדרה.
רדקליף היה היחיד בעל ניסיון משחק משמעותי לפני שלוהק לסדרה.
מלבד שלושת השחקנים הללו הופיעו בסדרה שחקנים ידועי שם רבים מממלכה המאוחדת ומאירלנד.
12 שחקנים הופיעו באותו תפקיד לאורך כל שמונת סרטי הסדרה, ובנוסף חלק מאנשי צוות ההפקה שימשו בתפקידם לאורך כל הסדרה.
במהלך העבודה על הסרטים הועסקו ארבעה מלחינים.
ג'ון ויליאמס היה הראשון שהועסק והוא ידוע בזכות חיבור השיר "Hedwig's Theme", המושמע בתחילת כל אחד מהסרטים.
ויליאמס הלחין את המוזיקה לכל אחד משלושת הסרטים הראשונים, אם כי בסרט השני עבודתו הושלמה ובוצעה בפועל על ידי ויליאם רוס בגלל התחייבויות קודמות.
לאחר שוויליאמס עזב את הסדרה נשכר פטריק דויל לסרט הרביעי.
בשנת 2006 החל ניקולס הופר לעבוד על הלחנת הסרט החמישי, והוא הלחין גם את הפסקול של הסרט השישי.
בינואר 2010 אושר כי אלכסנדר דספלה ילחין את המוזיקה לחלק הראשון של הסרט השביעי.
הקלטת הפסקול של הסרט החלה בקיץ בראשותו של קונרד פופ, המנצח בשלושת הסרטים הראשונים, בשיתוף פעולה עם דספלה.
בתגובה שפורסמה באתר הרשמי של האחים וורנר אמר פופ על המוזיקה כי היא "מרגשת ונמרצת" וכי "כל מי שאוהב מלודיות, הרמוניות ורגשות בסרטים שהוא צופה בהם יוכל להיות מרוצה.
זה מזכיר את הימים ההם".
בנובמבר 2010 אישרה חברת האחים וורנר כי דספלה ישמש כמלחין גם בחלק השני של הסרט השביעי, שהיה הסרט האחרון בסדרה.
הבמאי דייוויד ייטס הביע את רצונו שג'ון ויליאמס יחזור לצוות ההפקה, אך הדבר לא התאפשר בגלל צפיפות לוח הזמנים.
ההקלטות של המוזיקה לסרט השמיני והאחרון נערכו ב-27 במאי 2011 באולפני אבי רוד בביצועם של התזמורת הסימפונית של לונדון, המנצח קונרד פופ והמלחין אלכסנדר דספלה.
דויל, הופר ודספלה הכניסו כל אחד את יצירותיהם לפסקולים שחיברו, אך במקביל שמרו חלקים נבחרים מהמלודיות של ויליאמס.
במהלך הפקת הסדרה הועסקו חברות רבות לצורך יצירת אפקטים חזותיים.
שלוש החברות האחרונות הועסקו בכל הסרטים בסדרה, ואילו חברת Double Negative ו-Rising Sun Pictures החלו לעבוד בסרט השלישי ובסרט הרביעי בהתאמה.
חברת Framestone פיתחה את דמויותיהם של יצורים קסומים רבים שהופיעו בסדרה.
חברת Cinesite הייתה מעורבת בהפקת האפקטים המיניאטוריים והדיגיטליים של הסרטים, ואילו החברות האחרון פיתחו את הפרטים הקטנים, הסביבה, המקומות, האנימציה והדמויות שנוצרו באמצעות מחשב כגון זו של גמדון הבית דובי.
הסרט הראשון מתחיל בהצגת הילד היתום הארי פוטר (דניאל רדקליף), המתגורר בביתם של דודתו פטוניה דרסלי (פיונה שו) ודודו ורנון דרסלי (ריצ'רד גריפת'ס) לצד בן דודו דאדלי דרסלי (הארי מלינג) רעי הלב.
הארי הפך לדמות מפורסמת בעולם הקוסמים כתוצאה מכך.
הארי מתחיל את שנתו הראשונה בבית הספר הוגוורטס לכישוף ולקוסמות בהנהלת אלבוס דמבלדור (ריצ'רד האריס\מייקל גמבון), נבחר לבית גריפינדור (מעין מקבצה) ולומד על קסמים.
לצד דמבלדור עומדים פרופסור מקגונגל (מגי סמית'), המורה לשינויי צורה וראש בית גריפינדור, וסוורוס סנייפ (אלן ריקמן), המורה לשיקויים וראש בית סלית'רין, הבית האויב של גריפינדור.
במהלך השנה הוא מכיר את רון ויזלי (רופרט גרינט) והרמיוני גריינג'ר (אמה ווטסון), שהופכים לחבריו הטובים, ולידם מכיר את דראקו מאלפוי (טום פלטון), בן סלית'רין שיישאר אויבו בנפש למשך כל הסדרה, ונוויל לונגבוטום (מתיו לואיס), דמות משנה שתתקדם לתפקיד חשוב יותר לבסוף.
לאחר מאמצים רבים, הארי, רון והרמיוני מגיעים לבסוף לחלק מהמסתורין האופף את אבן החכמים שהוחבאה במרתפי בית הספר.
בשיאו של הסרט נלחם הארי נגד לורד וולדמורט שהשתלט על גופו של אחד ממורי הוגוורטס, קוויריניוס קווירל (איאן הארט).
בסרט השני חוזרים הארי וחבריו לשנת הלימודים השנייה בהוגוורטס, והשנה מצטרפת תלמידה חדשה להוגוורטס: ג'יני ויזלי (בוני רייט), אחותו של רון.
חדר הסודות נפתח, והמפלצת ששכנה בתוכו מאבנת מספר תלמידים ואת אחת מרוחות הרפאים של בית הספר, ניק כמעט-בלי-ראש (ג'ון קליז).
הארי נאלץ להתמודד עם החשדות שהוא היורש של סלזאר סלית'רין (ממייסדי הוגוורטס ומי שבנה את החדר), עובדת היותו דובר לחשננית (שפת הנחשים), וכן לחשוף את תכונותיו המסתוריות של יומן קסום.
בשיאו של הסרט נכנס הארי לחדר הסודות עצמו ונאבק בהצלחה בגרסה צעירה יותר של וולדמורט, שנודע אז כטום רידל, ומצליח להציל את ג'יני (אחותו של רון) שנחטפה לחדר.
בתחילת הסרט השלישי מצטרף פרופסור רמוס ג'ון לופין (דייוויד ת'יוליס) לצוות ההוראה של הוגוורטס בתפקיד המורה להתגוננות מפני כוחות האופל, ובמקביל הרוצח המורשע סיריוס בלק (גארי אולדמן) נמלט מכלא הקוסמים אזקבאן.
משרד הקסמים מורה לסוהרסנים (שדים מוצצי נשמות המשמשים שומריו של הכלא) לשמור על הוגוורטס מפני בלק, שמנסה לכאורה לרצוח את הארי כדי לסייע לוולדמורט לשוב לכוחו ולגופו.
הארי לומד דברים נוספים על עברו ועל הקשר שלו לסיריוס בלק, ועל כך שסיריוס הוא סנדקו של הארי ושהייתה חבורה ביחד עם ג'יימס, אבא של הארי, פרופסור לופין, ואדם נוסף בשם פיטר פטיגרו (טימותי ספול) שלכאורה נרצח בידי בלק.
ובסוף הספר מגלה שהבוגד האמיתי שהסגיר את הוריו ואותו לוולדמורט, היה פטיגרו.
זהו גם הסרט היחידי בסדרה שבו וולדמורט לא מופיע בצורה כלשהי אלא מוזכר בשמו בלבד.
בתחילת הסרט הרביעי מופיע הסימן האפל בשמיים במהלך מתקפת אוכלי המוות על אליפות העולם בקווידיץ', ואילו הוגוורטס מארח מאורע אגדי: טורניר הקוסמים המשולש.
אלאסטור "עין הזעם" מודי (ברנדן גליסון) משמש כמורה להתגוננות מפני כוחות האופל במקום רמוס לופין שהתפטר בסיום הסרט הקודם, ומציג בפני הארי וחבריו קסמים מתקדמים ואפלים יותר.
הארי מתחיל לסבול מסיוטי לילה תכופים לאורך כל השנה.
שלושה בתי ספר מאירופה משתתפים בטורניר, ושלושה נציגים מייצגים אותם בשלוש משימות מסוכנות עד כדי מוות.
גביע האש בוחר את פלר דלאקור (קלמנס פואסי) מבית הספר הצרפתי בובאטון, ויקטור קרום (סטניסלב ינבסקי) מבית הספר הבולגרי דורמשטרנג וסדריק דיגורי (רוברט פטינסון) מהוגוורטס לנציגי בתי הספר, אך באופן מסתורי בוחר את הארי כנציג הרביעי.
לאורך השנה מתמודד הארי עם משימות הטורניר המסוכנות, ובשיאו של הסרט מתמודד מול לורד וולדמורט שהצליח לבסוף להחזיר לעצמו את גופו ואת כוחותיו ופיטר רוצח את סדריק.
לאחר מכן נחשפת זהותו של הבוגד שהסגיר את הארי לוולדמורט, ומתחיל הקרע בין הארי ואלבוס דמבלדור, מנהל הוגוורטס, מול משרד הקסמים.
בתחילת הסרט החמישי מותקפים הארי ובן דודו דאדלי דרסלי על ידי סוהרסנים.
מאוחר יותר מגלה הארי כי משרד הקסמים מתכחש לעובדת שובו של לורד וולדמורט, ורודף באופן פעיל את כל מי שחושב אחרת ובראשם את הארי ודמבלדור.
דמבלדור מקים מחדש את מסדר המלחמה בוולדמורט, מסדר עוף החול.
המסדר מורכב בעיקר ממורי הוגוורטס, איתם גם עין הזעם ולופין, והילאים לשעבר ממשרד הקסמים, שמרגלים לטובת המסדר.
חברים נוספים הם פלר דלאקור מטורניר הקוסמים המשולש, קינגסלי שאקלבולט ההילאי, הסקיבית גברת פיג (קתרין האנטר), הגנב מנדגוס פלצ'ר (אנדי לינדן), ונימפדורה טונקס (נטליה טנה), הילאית שבמהלך הספרים הבאים תתאהב בלופין ויהיה להם ילד.
הארי מוטרד על ידי סיוטים הנראים כאמיתיים במקביל למינויה של פרופסור דולורס אמברידג' (אימלדה סטונטון), נציגתו של שר הקסמים קורנליוס פאדג' (רוברט הארדי), לתפקיד המורה להתגוננות מפני כוחות האופל.
אמברידג' עושה כל שביכולתה לאורך הסרט כדי למרר את חייהם של הארי ושל חבריו.
בסיום הסרט פורץ המאבק נגד וולדמורט שבו מעורבים מרבית תלמידי הוגוורטס, הארגון החשאי מסדר עוף החול שנוסד על ידי אלבוס דמבלדור, ומשרד הקסמים שנאלץ לקבל עובדה זאת לבסוף לאחר שוולדמורט חודר לתוככי המשרד ונלחם בדמבלדור.
בסוף הסרט סיריוס בלק נרצח בידי בת דודתו, בלטריקס לסטריינג' (הלנה בונהם קרטר), שהשתחררה לצד אוכלי מוות אחרים, אנשיו של וולדמורט.
במהלך שנתו השישית של הארי בבית הספר מגבירים לורד וולדמורט ואוכלי המוות שלו את מתקפת הטרור שלהם על עולם הקוסמים ועל עולם המוגלגים מחוסרי הקסם.
אלבוס דמבלדור משכנע את חברו ועמיתו הוותיק הוראס סלגהורן (ג'ים ברודבנט) לשוב לתפקיד המורה לשיקויים, ואילו המורה סנייפ מגשים את משאלת לבו ומקבל את משרת המורה להתגוננות מפני כוחות האופל.
עם זאת, דמבלדור רומז כי קיימת סיבה נוספת וחשובה יותר שבגינה הוא ביקש מסלגהורן לשוב.
במהלך שיעור השיקויים הראשון מקבל הארי ספר לימוד בשיקויים המכיל הערות כתובות רבות, המתואר כרכושו של "הנסיך חצוי-הדם", ומקנה לו מוניטין כרוקח שיקויים מצטיין בזכות תחכומן של ההערות.
במקביל עובדים דמבלדור והארי בחשאי על מציאת הדרך להשמדת וולדמורט לתמיד.
הארי מתאהב בג'יני ויזלי, אחותו של רון, וזהו אחד מקווי העלילה של הספר והסרט.
במקביל לכל זאת פועל דראקו מאלפוי על מנת לרצוח את דמבלדור כפי שהורה לו לורד וולדמורט.
בסופו של הסרט חושפים הארי ודמבלדור את סודו הקטלני של וולדמורט, אך במקביל מצליחים אוכלי המוות לחדור להוגוורטס ולגרום לתוצאות קטלניות.
למרות הצו של וולדמורט, דראקו אכן מנטרל את דמבלדור מנשקו, אבל סוורוס סנייפ רוצח את דמבלדור לבסוף.
הארי, רון והרמיוני מחליטים לעזוב את הוגוורטס כדי להשלים משימה שניתנה להם על ידי דמבלדור.
לאחר המאורעות שהתרחשו בסיום השנה הקודמת מתחילים הארי, רון והרמיוני במסע להשמדת ההורקרוקסים – חפצי הקסם שהפכו את וולדמורט לבן אלמוות.
שנה זו הייתה אמורה להיות האחרונה שלהם בהוגוורטס, אך נפילת משרד הקסמים ועליית כוחו של וולדמורט מונעים מהם לחזור.
הארי נאלץ להתמודד עם מכשולים רבים לרבות אוכלי המוות והחטפנים המסייעים בידיהם, משרד הקסמים הנשלט בידי וולדמורט, אוצרות המוות המסתוריים והחיבור המתחזק בין התודעות של הארי ולורד וולדמורט.
במהלך הסרט מצליח רון להתגבר על פחדיו העמוקים ביותר ולהשמיד את אחד מההורקרוקסים של וולדמורט.
החלק הראשון של הסרט מסתיים במותו של גמדון הבית דובי ובהשתלטותו של וולדמורט על אחד מאוצרות המוות.
בחלק השני של הסרט ממשיכים הארי, רון והרמיוני במסעם.
וולדמורט, שהבין כי הארי וחבריו רודפים אחר ההורקרוקסים שלו, פותח בשלב האחרון בניסיונו להשיג כוח מוחלט ומתחיל במתקפה רצחנית על הוגוורטס, שאליו חוזר הטריו למערכה האחרונה נגד וולדמורט.
במהלך הקרב מתים עשרות קוסמים ביניהם פרד וויזלי (אחיו של רון), רמוס לופין ונימפדורה טונקס.
עיקר הסרט מתמקד בקרב, שמסתיים בתבוסתו של וולדמורט מידיו של הארי פוטר.
הסצנה האחרונה בסרט מתארת את האירועים המתרחשים באפילוג של הספר השביעי.
ג'יי קיי רולינג מכרה את הזכויות להסרטת ארבעת הספרים הראשונים לחברת האחים וורנר תמורת מיליון לירות שטרלינג.
הספר הרביעי בסדרה, "הארי פוטר וגביע האש", יצא לאור ביולי 2000, ולמעלה משנה לאחר מכן, ב-16 בנובמבר 2001, יצא לאקרנים הסרט הראשון בסדרה – "הארי פוטר ואבן החכמים".
הסרט זכה להכנסות של כ-90 מיליון דולר בארצות הברית לבדה, ובזמנו היה מדובר בשיא בין-לאומי ליום הפתיחה.
שלושת הסרטים הבאים זכו גם הם להצלחה כלכלית, וכן לביקורות חיוביות מחובבי הסדרה וממבקרי קולנוע.
יוצא דופן היה הסרט השלישי, "הארי פוטר והאסיר מאזקבאן", שהניב בהמשך הקרנתו את ההכנסות הנמוכות ביותר ממכירת כרטיסים בקופות מבין כל סרטי הסדרה.
הסרט החמישי, "הארי פוטר ומסדר עוף החול", הוצא לאקרנים על ידי האחים וורנר ב-11 ביולי 2007 במדינות דוברות אנגלית, למעט הממלכה המאוחדת ואירלנד שבהן הוא יצא לאקרנים רק ב-12 ביולי.
הסרט השישי בסדרה, "הארי פוטר והנסיך חצוי-הדם", יצא לאקרנים ב-15 ביולי 2009, זכה לביקורות טובות רבות וסיים את שנת 2009 במקום השני ברשימת הסרטים עם ההכנסות הגבוהות ביותר.
הסרט האחרון בסדרה, "הארי פוטר ואוצרות המוות", פוצל לשני חלקים: החלק הראשון יצא לאקרנים ב-19 בנובמבר 2010 והחלק השני יצא לאקרנים ב-15 ביולי 2011. החלק הראשון היה אמור לצאת בגרסה דו-ממדית ובגרסה תלת-ממדית, אך בעקבות עיכוב בתהליך ההמרה לגרסה תלת־ממדית החליטה חברת האחים וורנר להוציאו לאקרנים בדו-ממד וב-IMAX בלבד.
החלק השני, לעומת זאת, יצא לאקרנים בדו-ממד ובתלת-ממד כפי שתוכנן מראש.
כל סרטי הסדרה זכו להצלחה רבה הן מבחינת ההכנסות והן מבחינת הביקורות, והפכו את הסדרה כולה לאחת המצליחות ביותר בהיסטוריה של הקולנוע בדומה לסדרות סרטים הוליוודיות כגון "ג'יימס בונד", "מלחמות הכוכבים", "אינדיאנה ג'ונס" ו"שודדי הקאריביים".
אולם, הביקורות על הסרטים בקרב מעריצי הסדרה התחלקו לשתי קבוצות עיקריות: הראשונה תמכה בהפקה שנותרה נאמנה יותר לספרים כפי שהיה בשני הסרטים הראשונים, והשנייה העדיפה את העיבודים היותר חופשיים שהיו בסרטים האחרים.
חלק מהמבקרים סברו כי הסרטים היו בלתי אחידים בגלל השינויים בבמאי הסרטים לאורך הפקתה, כמו גם גישתו של מייקל גמבון לתפקיד אלבוס דמבלדור, שהייתה שונה מזו של ריצ'רד האריס.
ג'יי קיי רולינג תמכה בסרטים בעקביות, ולאחר יציאתו לאקרנים של הסרט האחרון אמרה כי הוא האהוב עליה ביותר מבין כל סרטי הסדרה.
ביחס להבדלים בין הספרים לסרטים כתבה רולינג באתר כי "זה פשוט בלתי אפשרי לשלב כל אחד מקווי העלילה שלי בסרט שצריך להיות באורך של עד ארבע שעות.
ברור שלסרטים יש מגבלות – לספרים אין מגבלות של זמן ותקציב; אני יכולה ליצור אפקטים מרהיבים שמבוססים על שום דבר מלבד הקשר בין הדמיון שלי לזה של הקוראים שלי".
להלן תוצאות הדירוג של הסרטים במספר אתרי ביקורות בין-לאומיים:
ג'יי קיי רולינג, דייוויד היימן, דייוויד בארון, דייוויד ייטס, אלפונסו קוארון, מייק ניואל, רופרט גרינט ואמה ווטסון קיבלו את פרס מייקל באלקון לתרומה בריטית יוצאת דופן לקולנוע על עבודתם בסדרה במהלך הטקס ה-64 של הענקת פרס באפט"א.
הסדרה כולה זכתה בפרס בריטניה של פרסי באפט"א המוענקים בלוס אנג'לס, כאשר דייוויד ייטס זכה בפרס בריטניה על שם ג'ון שלזינגר להצטיינות בבימוי עבור עבודתו על ארבעה מבין שמונת סרטי הסדרה.
הסדרה מעולם לא זכתה בפרס אוסקר, אם כי חמישה מבין שמונת הסרטים היו מועמדים כמפורט להלן:
חלק מהמבקרים, אוהדי הסדרה וקהל הצופים הכללי הביעו את אכזבתם מכך שהסרטים לא זכו אפילו בפרס אוסקר אחד על הישגיהם.
מנגד לאי-זכייתם באוסקר זכו הסרטים להצלחה בטקסי פרסים אחרים לרבות פרס סאטורן, פרס גילדת הבמאים ופרס גראמי.
הסרטים אף זכו ל-28 מועמדויות לפרס באפט"א.
נכון לשנת 2015 סדרת סרטי "הארי פוטר" נמצאת במקום השני מבחינת הכנסות בהיסטוריה של הקולנוע, כששמונת הסרטים מכניסים לה למעלה משבעה וחצי מיליארד דולר ברחבי העולם.
סכום זה גבוה במידה רבה מהסכומים שהכניסו סדרות "ג'יימס בונד" ו"מלחמות הכוכבים" אם לא מתחשבים באינפלציה.